REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj:06-2/515-21

7. decembar 2021. godine

B e o g r a d

ZAPISNIK

55. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 7. DECEMBRA 2021. GODINE

Sednica je počela u 9,15 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Duško Tarbuk Olivera Pešić, Boban Birmančević, Ana Čarapić i Zoltan Pek.

Sednici su prisustvovali zamenici članova Odbora: Ana Beloica (zamenik Sonje Vlahović) i Zoran Tomić (zamenik Bratimira Vasiljevića).

Sednici nisu prisustvovali članovi Odbora: Veroljub Arsić, Nikola Jolović, Goran Kovačević, Vladimir Marinković, Dušan Bajatović, Ljiljana Kuzmanović Vujaković, Vojislav Vujić i Milorad Mijatović, niti njihovi zamenici.

Sednici je prisustvovao i Dragan Babić, iz Uprave za javni dug.

Na predlog predsednika Odbora, Odbor je jednoglasno (9 glasova „za“) utvrdio sledeći:

Dnevni red:

1.Razmatranje Predloga zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji, koji je podnela Vlada (broj 011-2086/21 od 19. novembra 2021.godine), u načelu.

Pre prelaska na rad po utvrđenom dnevnom redu Odbor je jednoglasno ( 9 glasova ,,za“) usvojio zapisnik sa 54. sednice Odbora.

**PRVA TAČKA DNEVNOG REDA: Razmatranje Predloga zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji, koji je podnela Vlada (broj 011-2086/21 od 19. novembra 2021.godine), u načelu**

Dragan Babić, iz Uprave za javni dug je istakao da su razlozi za davanje garancije sadržani u članu 16. stav 4. Zakona o javnom dugu, tj. u potpisanim ugovorima o zajmu u iznosu od 40 miliona evra. Ovaj projekat je neophodan za jačanje transportnih kapaciteta i gasifikacije u Srbiji. Takođe, ovo davanje garancije je predviđeno i članom 3. Zakona o budžetu za sledeću godinu.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno (sa 9 glasova za) je odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas” Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 9,20 časova.

Sednica je tonski snimana.

SEKRETAR ODBORA PREDSEDNIK

Tijana Ignjatović dr Aleksandra Tomić